́стни же єсмы̀ несумнѣ́ннѡ, ко́ль вели́кое къ милосе́рдому бг҃у и́мате дерзнове́ніе:єще́ бо на землѝ между̀ стра́нствующими къ го́рнему ѻте́честву пребыва́юще, ве́лію си́лу бл҃года́ти бж҃ія, ва́ми чудодѣ́йствующія, въ себѣ̀ показа́сте, я́кѡ и ѻ́гнь съ небесѐ, по подо́бію иліину̀, на показа́ніе мѣ́ста, на не́мже вели́кая цр҃ковь пече́рская стро́итися хотя́ше, низведо́сте, и ро́су, по ѡ́бразу гедеѡ́нову, на ѡчище́ніе и вѣ́чное прославле́ніе тогѡ́жде ст҃а́гѡ мѣ́ста призва́сте:та́кожде вѣ́мы, ко́ль мно́гое мно́жество муже́й и же́нъ, изъ̑ ра́зныхъ стра́нъ и наро́дѡвъ, скорбя́щихъ и напа́ствуемыхъ, илѝ разли́чными тя́жкими болѣ́зньми ѡдержи́мыхъ, ва́шими мл҃твами и заступле́ніемъ получи́ша ско́рое себѣ̀ ѡблегче́ніе и избавле́ніе